mesta Prešov, neboli rentabilné a vyťažené. Dôvodom boli zrejme aj mesačné poplatky vo výške 5-tisíc korún.
Východisko tu však je. Veci vzalo do rúk občianske združenie a vytvorilo Detské centrum Medvedík. Práve dnes otvárajú svoje priestory pre batoľatá v Materskej škole na Jurkovičovej ulici v Prešove po prvý raz. "Konzultovali sme nápad s riaditeľkou materskej školy Monikou Imrichovou a tá nám pomohla. So súhlasom mesta nám uvoľnila priestory pre centrum Medvedík za symbolické nájomné. Naša kapacita je okolo 20 - 25 detí, zatiaľ máme prihlásených 10," povedala nám autorka a z veľkej časti aj realizátorka nápadu Alena Farkašová (na snímke prvá zľava).
Do zariadenia prijmú deti od 12 mesiacov do troch rokov. Personál sa bude o deti starať v malých skupinkách. V jednej bude pod dohľadom zamestnankyne najviac 5 detí. Na konzultácie plánujú prizývať nielen pediatrov, ale aj špecialistov, aby mohli v prípade potreby usmerniť rodičov, naštartujú program otužovania a starostlivosti o ústnu hygienu. Jednoducho všetko, čo také batoľatá k zdravému vývoju potrebujú, vrátane kolektívu rovesníkov, aby boli na prechod do materskej školy pripravení.
Koľko budú musieť rodičia do takejto starostlivosti investovať? "Musíme pokryť náklady na prevádzku a zatiaľ nás nikto nedotuje, hoci isté prísľuby z Prešovského samosprávneho kraja máme. Poplatok za každodennú starostlivosť celý mesiac je 7-tisíc korún, ale vieme sa dohodnúť aj na službách nepravidelných, napríklad na 3 alebo 1 deň v týždni, na niekoľkohodinový pobyt, dokonca aj na nočný pobyt s večerou a raňajkami. Tiež na doprave z domu do zariadenia a späť autom, alebo na predĺženom pobyte, teda po 17. hodine. Pre rodiny je istou výhodou to, že im ostane plný rodičovský príspevok vo výške 4 230 korún," reagovala na našu otázku A. Farkašová.
Foto k článku: autorka
Text k foto: Malý Stanko sa spolu s oteckom v nových jasličkách aj zahral
pisaren presov, 1- PODV- Detské centrum medvedík-AKO.JPG
pisarťen presov, 1-PODV-Destské centrum-Farkašová-AKO.JPG